钦定古今图书集成/明伦汇编/氏族典/第384卷 > 李昶
## 钦定古今图书集成/明伦汇编/氏族典/第384卷 > 李昶

按《周书李昶传》：“昶，顿丘临黄人。祖彪，为御史中尉。父
游，亦有才行。游兄志为南荆州刺史，游随从至州。属
参朱之乱，与志俱奔江左。昶初谒太祖，应对明辨，太
祖每称叹之。绥德公陆通以为司马，累迁都官郎中。
太祖以为丞相府记室参军，著作郎，修国史，转黄门
侍郎，封临黄县伯，奏为御史中尉。岁馀，加使持节车”
骑大将军，赐姓宇文氏，进爵为侯。武成元年，除中外
府司录。保定初，进骠骑大将军、开府仪同三司。二年，
转御正中大夫，为纳言。寻进爵为公。五年，出为昌州
刺史。还京，卒于路。昶以父在江南，身寓关右，自少及
终不饮酒听乐，时论以此称焉。子丹嗣。